Anders Behring Breivik vil studere statsvitenskap
De ansatte ved Institutt for statsvitenskap ble torsdag informert om søknaden fra Breivik, opplyser UiO. – Skulle Breivik få tilbud om studieplass, vil hans soningsforhold tilsi at han ikke kan komme til campus eller ha noen kontakt med studenter eller ansatte ved UiO, sier rektor Ole Petter Ottersen. Har søkt før: Rektor: Derfor får får Breivik studere statsvitenskapAlle innsatte i norske fengsler har rett til å ta høyere utdanning i Norge, dersom de oppfyller opptakskravene og når opp i konkurransen med andre søkere, understreker universitetet. – Ved å holde oss til regelverket sender vi et signal til mennesker som ønsker å undergrave vårt samfunnssystem, sier rektoren. Ifølge universitetsavisa Uniforum blir det klart om Breivik kommer inn på studiet når opptaket til høyere utdanning foreligger 20. juli.Også før semesterstart høsten 2013 søkte Anders Behring Breivik om opptak til statsvitenskap ved UiO. Han ble nektet studieplass fordi han manglet generell studiekompetanse, men etter å ha tatt opp matematikkeksamen fra videregående skole fikk han ta tre enkeltemner. Han valgte imidlertid å trekke seg fra eksamenene i alle tre emnene.Anders Behring Breivik ble i 2012 dømt til 21 års forvaring med en minstetid på ti år etter at han drepte 77 mennesker i regjeringskvartalet og på AUFs sommerleir på Utøya 22. juli året før. Breivik sitter for tiden på særlig høyt sikkerhetsnivå i Telemark fengsel avdeling Skien. Han har en egen avdeling i fengselet der han disponerer flere rom, og han er totalt avskåret fra kontakt med andre innsatte.
Massedrapsdømte Anders Behring Breivik har søkt om opptak på bachelorstudiet ved Universitetet i Oslo (UiO). Får han plass, må det tas som selvstudium på cella.